Hello小朋友，我係Peter鄺傳道呀
今日要同大家介紹一位好偉大既科學家
佢個名叫法拉第，係一位英國人
係法拉第，唔係法拉利，千萬唔好搞錯呀
佢被人稱為「電機工程學之父」，因為佢發現左「電磁感應」
連「電磁感應」係咩野都唔知！？等我話你聽啦
大概就係透過磁力，產生電力 
唔明既話去問下科學老師 
大學裡面每個理工學系，都有佢既貢獻
而「電磁感應」係電力設備既基礎
所以第一部發電機同馬達都係由佢製造架
另外佢亦係最早研究合金既人
「合金」係咩野黎都唔知？望下你屋企個Ironman啦
睇睇下佢地個樣都有D似，你覺得呢？！
除左電磁感應同合金之外，佢亦係最早透過蒸餾石油而發現苯
唔係「笨」呀，咁都搞亂就真係笨
「苯」係透明既液體，易燃，有毒，有特殊氣味
可供作燃料或用於製造苯乙烯
而苯乙烯可用於生產塑膠等等。除了這些，還有許多其他既發明
不過，法拉第E位天才科學家，只有小學畢業 (比你讀多一兩年書)
而且為人心地善良，不過唔係因為養狗仔、貓仔、兔仔
而係曾經受到高學歷既科學家誤會、欺負、誹謗、羞辱。雖然傷心難過
卻無報復或者懷恨，仍然堅強快樂生活，並且樂於助人
法拉第不在乎錢，亦不在乎名，只忠心努力投入所喜愛的科學工作
而且堅持到底，一生用科學事奉上帝
廿七歲進入英國的皇家學院工作，不但薪水很低
而且整整廿一年都無加薪 (想想如果你廿一年都無加零用就慘了)
可是他從不計較微薄薪水，只忠心地留在皇家學院工作了四十九年，直到退休
法拉第係皇家學院時，偶爾有些外務工作可讓他賺一點錢來補貼家用
可是卻會用左佢用黎研究「電磁學」既時間
所以最後佢推左果D可以賺錢既工作，將大部分時間放係電磁實驗上面
亦因為咁做出人類歷史上第一台發電機
當法拉第既科學成就越來越多、名聲越來越大
有更多更好既工作機會與頭銜比佢挑選
例如有人出十二倍既薪水請他轉工，貴族院用貴族封號作為邀請
皇家學院學會用主席銜頭作為邀請
但係法拉第通通都謝絕左
佢覺得皇家學院過去比左佢好多知識既裝備、美好既回憶，同學生既尊重
已經彌補左薪水不足，佢有責任留係皇家學院
後來愛丁堡大學要為佢預備一個超大既實驗室，我諗就係Ironman果種啦
而且整間學校就好似人間仙境，廸廸尼果種呀，E D都係法拉第最愛既
不過佢始終無動搖，繼續忠心咁留係皇家學院
另外，法拉第對佢既教會亦好忠心
佢加入左一間唔夠二百人既教會，係果處服事左五十五年
同太太固定地參加星期日既聚會同祈禱會
法拉第亦曾被選為長老，經常講道
不過有一次，英國女王請佢食飯，卻忘記左向教會報告
結果被誤會係故意缺席，被教會開除左。
係果陣時，法拉第已經係鼎鼎大名既科學家
不過佢並無嬲嬲、亦無講D咩野
只係忠心係果間教會繼續聚會左二十年，之後再次被選為長老
法拉第一生勤勞努力、謙虛忠誠
完成左好多傑出既科學研究
令人類能夠享受更美好既生活
小朋友，你係咪好敬佩法拉第呢？
